Cuneiform Tablet BIN 4 34 (NBC 1668)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi-ma um-ma il₅-we-da-ak-ma a-na 10 <gap> <gap>-e KÙ.GI 10 GÍN ša e-pu-šu ṣú-ḫa-ra-am iš-té-en₆ a-ṭá-ra-da-kum a-bi a-ta šu-ma dam-qá-kum URUDU 10 GÚ ša e-pu-šu a-na-kam áš-ta-na-me-ma ma-tum sá-ḫa-a-at a-ma-tí ma-tim a-na áš-ri-ša li-tù-ur URUDU šé-ni-šu ip-ṭí-ri šu-ma li-bi-kà té-er-ta-kà li-li-kam lu a-na KÙ.BABBAR lu a-na KÙ.GI a-na-kam-ma lu-ta-er-šu a-na KÙ.BABBAR 1 ma-na ù 2 ma-na DIRI e-ni-kà lá ta-na-ší ma-lá URUDU-kà a-na KÙ.BABBAR tù-a-ri-im ù i-a-tí ITU.KAM ù 2 ITU.KAM za-ki-i-a-ma ša ḫa-ra-nim kà-šu-dim e-pu-uš iš-tí KÙ.GI 10 GÍN ša ṣú-ḫa-ra-am a-ṭá-ra-da-ni KÙ.BABBAR ša ṭup-pì-šu ša a-šur-ták-lá-ku ú-ša-áš-qal-ma ú-šé-ba-lá-kum i-ḫi-id-ma ku-ta-ni ša KÙ.BABBAR-pì i-dí-a-šur <gap> šu TÚG.ḪI.A ša ḫa-qá-ma a ša ki-ma ku-a-tí li-im-nu ku-ṣa-am ṭur₄-dam we-da-ku